|  |
| --- |
|  |
| **ΕΛΛΗΝΙΚΗ ΔΗΜΟΚΡΑΤΙΑ** |
| **ΝΟΜΟΣ ΤΡΙΚΑΛΩΝ** |
| **ΔΗΜΟΣ ΤΡΙΚΚΑΙΩΝ Τρίκαλα, 7/06/2022** |
| **ΔΙΕΥΘΥΝΣΗ ΟΙΚΟΝΟΜΙΚΩΝ ΥΠΗΡΕΣΙΩΝ Αριθμ. Πρωτ.:27242**  **ΥΠΟΔΙΕΥΘΥΝΣΗ ΠΡΟΣΟΔΩΝ** |
| **ΤΜΗΜΑ ΕΣΟΔΩΝ** |
| **Πληροφ.:** Κυριακοπούλου Μαρία  **Τηλ.:** 2431351112 |
| **e-mail:**m.kyriak@trikalacity.gr |

**ΠΕΡΙΛΗΠΤΙΚΗ ΔΙΑΚΗΡΥΞΗ**

**ΕΠΑΝΑΛΗΠΤΙΚΗΣ ΔΗΜΟΠΡΑΣΙΑΣ**

**Ο Δήμαρχος Τρικκαίων**

Έχοντας υπόψη :

* Τις διατάξεις του εδ.ε΄της παρ. 1 του άρθρου 72 του Ν. 3852/2010
* Το Ν. 3463/2006 "Δημοτικός και Κοινοτικός Κώδικας"
* Το Ν. 3861/2010, Ενίσχυση της διαφάνειας με την υποχρεωτική ανάρτηση νόμων και πράξεων των κυ­βερνητικών, διοικητικών και αυτοδιοικητικών οργάνων στο διαδίκτυο «Πρόγραμμα Διαύγεια»
* Το Ν. 3852/2010, Νέα αρχιτεκτονική της Αυτοδιοίκησης και της Αποκεντρωμένης Διοίκησης - «Πρό­γραμμα Καλλικράτης»
* Το Π.Δ. 270/1981 (ΦΕΚ Α' 77) "Περί καθορισμού των οργάνων, της διαδικασίας και των όρων διενεργείας δημοπρασιών δι' εκποίησιν ή εκμίσθωσιν πραγμάτων των δήμων και κοινοτήτων".
* Την με αριθμ. 308/2021 απόφαση του Δημοτικού Συμβουλίου Δήμου Τρικκαίων για την συγκρότηση της επιτροπής διεξαγωγής δημοπρασιών για εκποίηση ή εκμίσθωση πραγμάτων του Δήμου Τρικκαίων
* Την με αριθμ. 61/2022 απόφαση του Δημοτικού Συμβουλίου Δήμου Τρικκαίων με την οποία εγκρίθηκε η εκκμίσθωση δημοτικής έκτασης της Τοπικής Κοινότητας Χρυσαυγής του Δήμου Τρικκαίων με σκοπό την κτηνοτροφική εγκτάσταση.
* Η με αριθμ. 214/2022 απόφαση της Οικονομικής Επιτροπής του Δήμου, σύμφωνα με την οποία καθορίστηκαν οι όροι διακήρυξης για την εκμίσθωση δημοτικής έκτασης της Τοπικής Κοινότητας Χρυσαυγής του ΔήμουΤρικκαίων.
* Η με αρ. **25090/27-05-2022** αναλυτική διακήρυξη Δημάρχου.
* Η με αριθμ. 352/2022 απόφαση της Οικονομικής Επιτροπής του Δήμου Τρικκαίων, περί έγκρισης του πρακτικού φανερής πλειοδοτικής προφορικής δημοπρασίας για την εκμίσθωση δημοτικής έκτασης στην Τοπική Κοινότητα Χρυσαυγής του ΔήμουΤρικκαίων, για κτηνοτροφική χρήση.

**Διακηρύττει**

τη διεξαγωγή φανερής, πλειοδοτικής, προφορικής και επαναληπτικής δημοπρασίας για την εκμίσθωση δημοτικής έκτασης που βρίσκεται στην κτηματική περιφέρεια Χρυσαυγής της Τοπικής Κοινότητας Χρυσαυγής του Δήμου Τρικκαίων για την οποία στη δημοπρασία που διεξήχθη την 6-06-2022 δεν παρουσιάστηκε πλειοδότης,

Η επαναληπτική δημοπρασία θα διεξαχθεί στην αίθουσα του Δημοτικού Συμβουλίου την **14η** του μήνα **Ιουνίου 2022**, ημέρα **Τρίτη** και ώρα **11:00π.μ.** ενώπιον της αρμόδιας επιτροπής διεξαγωγής δημοπρασιών και σύμφωνα με τους όρους της **υπ’ αριθμ.** **25090/27-05-2022 διακήρυξης.**

Ελάχιστο όριο πρώτης προσφοράς για την δημοτική έκταση επιφανείας **5.001,28** τ.μ της Τοπικής Κοινότητας Χρυσαυγής **: 20€/ανά** **στρέμμα ετησίως.**

Για να λάβει κάποιος μέρος στην δημοπρασία πρέπει να προσκομίσει εγγυητική επιστολή συμμετοχής, ποσού ενενήντα ευρώ **(90,0€)** .

Η περιληπτική διακήρυξη θα δημοσιευθεί σύμφωνα με το άρθρο 4 του Π.Δ. 270/1981 με φροντίδα του Δημάρχου **πέντε ημέρες** τουλάχιστον πριν από τη διενέργεια της δημοπρασίας, με τοιχοκόλληση αντιγράφου αυτής στον πίνακα ανακοινώσεων του Δήμου Τρικκαίων επί της οδού Ασκληπιού 18-Τρίκαλα ,στον πίνακα ανακοινώσεων της Τοπικής Κοινότητας Χρυσαυγής,στον πίνακα ανακοινώσεων του Μεγαλοχωρίου της Δημοτικής Ενότητας Εστιαιώτιδας και ανάρτηση της στην ιστοσελίδα του Δήμου .

Πληροφορίες για τη δημοπρασία παρέχονται καθημερινά, τις εργάσιμες ημέρες από ώρες από 08:00’-13:00’ στο Τμήμα Εσόδων της Οικονομικής Υπηρεσίας του Δήμου Τρικκαίων, διεύθυνση Ασκληπιού 18, ΤΚ 421 31 - Τρίκαλα, (τηλέφωνο 243135112 αρμόδιος υπάλληλος κ. Κυριακοπούλου Μαρία).

Ο ΔΗΜΑΡΧΟΣ ΤΡΙΚΚΑΙΩΝ

ΠΑΠΑΣΤΕΡΓΙΟΥ ΔΗΜΗΤΡΗΣ